tomron87/hebrew-wikipedia-sentences-corpus huggingface dataset:
פלגת גזית פלוגת הנ"ט (פלנ"ט) הידועה גם בשם "עורב" הוקמה ב-1991. העורב היא יחידת איסוף מודיעין, תצפיות והכוונת אש וסימון מטרות עבור תותחנים, שריון, חי"ר וחיל האוויר והשמדת מטרות איכות בעומק האויב.
בעת מלחמה פלגת העורב נותנת מענה לתמרון החטיבתי או אוגדתי ומספקות לחטיבה מודיעין איכותי מעומק השטח על ידי שימוש באמצעי תצפית ואיכון מתקדמים הקיימים בה.
כמו כן ליחידה יכולות הסוואה מתקדמות המשמשות אותה לתצפיות מעומק השטח ללא חשש חשיפה.
פלוגת 'ברקת' 7354 היא פלוגת הקשר והתקשוב של חטיבת הנח"ל.
לוחמי הפלחי"ק מבצעים את מסלול הכשרת הלוחם בבא"ח נח"ל.
בתקופת השגרה מבצעים פעולות ביטחון שוטף יחד עם היחידה אליה משתייכים.
מערך התקשוב החטיבתי מונה את כלל קציני, נגדי וחיילי חיל התקשוב שבחטיבה, בגדודים ובבא"ח.
אחריות הפלחיק לאמן את כלל המסגרות התקשוביות על מנת שייבצעו את תפקידם בצורה נכונה ומדויקת.
פלוגת הפלת"צ, ה"תנשמות", הם לוחמים אשר שרתו בסיירת (עורב ופלס"ר) והמשיכו לשירות מילואים תחת החטיבה.
הפלוגה אחראית על התמקמות מקדימה, איתור וחיסול מטרות עבור החטיבה ופועלים לרוב תחת פיקוד ישיר של המח"ט.
הפלגה היא יחידת מפתח עבור החטיבה עבור משימות הדורשות מיומנות הסוואה, הסתננות ולחימה גבוהות ויכול עצמאיות גבוה אשר מאפשרת לה לעבוד אפילו מגזרות של יחידות אחרות עבור החטיבה.
בסיס האימון החטיבתי של חטיבת הנח"ל שוכן בסמוך לתל ערד, ובו מתקיימת ההכשרה, ההדרכה והאימונים של החטיבה.
עד שנת 1993 התאמנו טירוני הנח"ל במחנה 80 טרם עלייתם לחטיבה.
ב-1993 הועברו הטירונים לאתר סמוך לתל ערד, שם הוקם בא"ח 908 שפעל תחת פיקוד הנח"ל.
ב־26 בדצמבר 1996 בסיס טירונים ואימון מתקדם (908) עבר מפיקוד הנח"ל לחטיבת הנח"ל ושמו שונה לבא"ח נח"ל (933).
בבסיס מתקיימים הכשרת טירונים, אימון בסיסי, ואימון מתקדם, של לוחמי חטיבת הנח"ל, טירוני שייטת 13, טירוני שלדג, טירוני 669 טירוני פלס"ר 401, תומכי לחימה ועוד.
בנוסף מתקיימות בבסיס הכנות ייעודיות לקק"צ ולקורס מ"כים.
אחת למחזור מתקיימות במקום גדנ"עות.
חטיבת הנח"ל היא חטיבה סדירה, עם סיום השירות הסדיר בשורות החטיבה, ישנם לוחמים בודדים הנשארים בחטיבה ליחס"מ או לפלגת התצפית ויתר הלוחמים משויכים לחטיבות הנח"ל במילואים:
שם החטיבהמספריחידת אםפיקוד חטיבת אלון228עוצבת המפץפיקוד הצפון חטיבת עציוני6 עוצבת געש חטיבת ירושלים16עוצבת סיניפיקוד דרום
במהלך תקופת ההכשרה הלוחמים לומדים כיצד להילחם בשטח פתוח, בשטחים מדבריים, בשטחים מיוערים ובערים וכפרים, וכמו כן כיצד לשתף פעולה עם כוחות חי"ר אחרים ועם חילות אחרים כדוגמת חיל השריון, חיל התותחנים, וחיל האוויר בתרגילים מוסקים.
התרגולות נעשות הן בשטח ובמתקני האימון השונים של החטיבה והן בלש"ביות מתקדמות (אולמי סימולציות) אשר מדמות מצבי קיצון רבים שבהם עשוי הלוחם להיתקל בשדה הקרב.
בסוף האימון המתקדם, לאחר שבוע מסכם הכולל תרגילי פלוגה בשטח פתוח ובשטח בנוי, ומסע למצדה – לאחר מסע של כ-50 קילומטרים (בעבר היה המסע בן 70 קילומטרים), מקבלים הלוחמים את סיכת הלוחם, שמסמלת את עלייתם לגדודים ולתחילת הפעילות המבצעית.
לוחמי סיירת הנח"ל עוברים מסלול הכשרה ארוך יותר, האורך בין שנה וחודשיים לשנה וארבעה חודשים.
הוא מתחיל בשלב הטרום טירונות, שאורך כשבועיים, הלוחמים ממוינים אל הגדודים השונים והן אל הפלוגות של גדוד הסיור של החטיבה באמצעות גיבוש אינטנסיבי אשר אורך בין 3–5 ימים.
כמו כן עוברים בערך 15 שבועות ניווט, אימוני קרב מגע רבים ואימוני לוחמה.
כמו כן, החטיבה מצוידת בנגמ"שי M-113 על שלל תצורותיהם ובג'יפים ממוגנים מדגמי "סופה" ו"האמר".
בעתיד תצטייד החטיבה בנגמ"ש החדשני "איתן".
בחטיבת הנח"ל קיים השימוש המצומצם ביותר ברכבים, בהשוואה לכל חטיבות החי"ר האחרות.
התמרון וההתניידות המבצעיים בנח"ל הם כמעט אך ורק באופן רגלי.
בשנת 2011 עברה החטיבה לשימוש ברוס"ר מדגם תבור, לאחר מספר שנים הוא הוחלף בדגם המיקרו-תבור וזה שודרג בשנת 2018 לתבור X-95 פלאט-טופ, לו יש קנה ארוך יותר.
חטיבות נוספות שצוידו ברוס"ר מדגם זה הן גולני וגבעתי.
צבע הכומתה של חיילי החטיבה הוא ירוק בהיר.
ההחלטה להעניק לנח"ל כומתה משלה הוכרעה רק ביוני 1988. עד אז היו הלוחמים בעלי כומתות שחורות.
הסמח"ט הראשון של הנח"ל, שלמה אלון, מספר שהיו מספר הצעות שעלו לצבע הכומתה שנפסלו, ביניהם צהוב וכתום.
בסופו של דבר נבחר גוון ירוק בהיר עקב זיקתו ליסודות החטיבה של חקלאות ושל התיישבות.
בשל הצבע הירוק בהיר, חיילי הנח"ל מכונים לעיתים בשם .
לחיילי חטיבת הנח"ל נעליים אדומות.
זאת לאחר שחיילי הנח"ל סופחו אל חטיבת הצנחנים והמשיכו איתם כאשר הפכו לחטיבה עצמאית.
תג היחידה של הנח"ל מורכב מחרב, מגל וחיטה.
ארבעת החצים מסמלים את גדודי החטיבה: שחם, גרניט, בזלת והסיירת.
- מאת רב-אלוף שאול מופז, הרמטכ"ל ה-16, הוענק לגדוד 932 על פעילותו במהלך מבצע חומת מגן.
- מאת אלוף יצחק איתן, מפקד פיקוד המרכז, הוענק לפלס"ר נח"ל על פעילותו במהלך מבצע חומת מגן.
- מאת תת-אלוף נדב פדן, מפקד אוגדת 162, הוענק לגדוד 931 על הישגיו במבצע צוק איתן.
שם תקופת כהונה כמח"ט הערות חיים אורן יוני 1982 – ינואר 1983 מפקדה הראשון של החטיבה.
חטיבת הצנחנים (חטיבה 35) היא חטיבת צנחנים סדירה בצה"ל, הכפופה לעוצבת האש ומהווה חלק מחיל הרגלים והצנחנים.
בראש החטיבה עומד קצין בדרגת אלוף-משנה.
מפקד החטיבה הנוכחי הוא אל"ם רועי צוויג-לביא.
חטיבת הצנחנים היא חטיבה התנדבותית בצה"ל ומוגדרת כחטיבה מוצנחת, מוטסת ורכובה.
החטיבה מתניידת על גבי האמרים וכלי רכב מיוחדים אחרים בהתאם לאופי הפעילות ותוואי השטח.
יכולות אלו משפיעות על המקום והאופן בו יופעלו כוחות החטיבה בפעילות מבצעית ובמלחמה.
מהחטיבה צמחו עשרה רמטכ"לים: מרדכי גור, רפאל איתן, משה לוי, דן שומרון, אמנון ליפקין-שחק, שאול מופז, משה יעלון, בני גנץ, אביב כוכבי והרצי הלוי.
שבעה מתוכם (איתן, ליפקין-שחק, מופז, יעלון, גנץ, כוכבי והלוי) אף כיהנו כמפקדי החטיבה.
על המלש"ב להיות בעל פרופיל 82 ומעלה.
לחטיבה, שהיא התנדבותית ביסודה, מתמיינים יותר מועמדים מאשר היא יכולה לקלוט.
כל האימונים משקפים את התפקיד שהלוחמים יצטרכו לבצע בפעילות מבצעית ובשדות הקרב.
על מנת להתקבל לחטיבה נדרש המלש"ב לעבור גיבוש אינטנסיבי שנערך בבא"ח צנחנים, ומשלב מבחנים פיזיים ואתגרים מנטליים קשים הבודקים את התאמת המועמד לשירות להיות לוחם בחטיבה.
על מנת להתקבל לסיירת צנחנים, על הלוחם לעבור גיבוש נוסף שנערך בתחילת הטירונות ואורכו כשלושה ימים.
מסלול הכשרת לוחם בחטיבת הצנחנים נמשך כשנה.
בעבר (עד שנות ה-90) ארך המסלול כמעט שנה וחצי אשר כללו טירונות ועלייה לגדוד בתור פלוגת מסלול (בפועל פלוגה רובאית סטנדרטית) ולאחריו יצאו כלל הלוחמים בפלוגה לקורס מ"כים, דבר שהקנה יתרון משמעותי למשרתים בחטיבה.
לאחר סיום המסלול, המשיכו הלוחמים בתור מפקדים בהכשרות או בגדוד או המשיכו בתור לוחמים רגילים בפלוגות וותיקות כמו הפלוגה המסייעת.
לאחר ששונה המסלול והוחלט שרק שליש או רבע מכלל הלוחמים בפלוגה יוכשרו כמפקדים, נוצר משבר מוטיבציה בגיוס לחטיבה.
לוחמי הסיירת של החטיבה, בניגוד לשאר גדודי החטיבה, עוברים מסלול הכשרה ארוך יותר, האורך בין 14–16 חודשים.
לאחר סיום הטירונות והאימון המתקדם הם עוברים הכשרות לוחמה בטרור (הסיירת) ולוחמה זעירה (הפלחה"ן והפלנ"ט) וכן הכשרות הנוגעות לפעילותם הספציפית (פלס"ר – לוט"ר ולת"ק במתקן אדם, עורב – הפעלת טילי גיל בביסלמ"ח, פלחה"ן – מיקוש וחבלה בבהל"ץ).
כמו כן עוברים בערך 15 שבועות ניווט, סיור אימוני קרב מגע, ואימוני לוחמה.
קורס המ"כים של גדודי החטיבה נערך בגדוד 450 של חטיבת ביסלמ"ח ואילו הסיירת עובר קורס מצומצם יותר המותאם לסיירות בגדוד 906. אם יימצאו מתאימים, בוגרי הקורס יוכלו להמשיך במסלול פיקודי ולצאת לקורס סמ"בים (סמלים בכירים) או קורס קצינים.
לוחמי החטיבה מתמחים בביצוע איגוף אנכי הן בצניחה והן בנחיתת סער באמצעות מסוקי סער.
עם סיום השירות הסדיר משובצים הלוחמים בחטיבות המילואים של המערך המוצנח, חטיבת שועלי מרום, חטיבה 55, חטיבה 226 חטיבת חצי האש ועוד.
יחידת הצנחנים הראשונה בצה"ל הוקמה בספטמבר 1948 במחנה בהר הכרמל.
מפקד היחידה ומייסדה היה יואל פלגי מצנחני היישוב במלחמת העולם השנייה ואיש המוסד לעלייה ב'.
ב-24 במאי 1949 בוטלה ופוזרה היחידה.
מאוחר יותר באותה שנה נקרא יהודה הררי להקים את היחידה מחדש.
הצעד הראשון היה הקמת בית הספר לצניחה בבסיס תל נוף (בה"ד 8).
צ'רלי בורץ מונה למדריך ראשי וקרל כהנא לראש המטה ומפקד הציוד והביטחון.
לאחר מכן הוקם, במסגרת הבה"ד, גדוד 890 ובו שתי פלוגות: פלוגת טירונים בפיקוד מרסל טוביאס ופלוגה א' בפיקוד יצחק ולקר.
לסגן מפקד הצנחנים מונה צבי צלנר.
יהודה הררי פיקד על היחידה במשך ארבע שנים עד ינואר 1954. לאורך תקופה זו נבנה המסד הארגוני והמבצעי של הצנחנים.
יהודה הררי, בהיותו גם צייר חובב, עיצב את המדים (הירכית), הנעלים האדומות, כנפי הצנחן ("המצנח המכונף") ותג היחידה ("השפיפון המעופף").
חטיבת הצנחנים ביססה עצמה בשנות ה-50 של המאה ה-20 כחטיבת העילית של צה"ל, לאחר שיחידת הצנחנים בפיקודו של הררי התמזגה עם יחידה 101 עליה פיקדו אריאל שרון וסגנו שלמה באום וכן יסוד גדוד הנח"ל המוצנח, וצוידה בתת-מקלע עוזי.
הצנחנים תחת פיקודו של שרון פיתחו תורות לחימה רבות עבור לוחמה בשטח פתוח ובנוי, סיור, פשיטות ופעולות קומנדו.
צבי עופר הגדיר בשעתו את השונה בצנחנים מיחידות אחרות שקדמו להן:
במלחמת ששת הימים השתתפה חטיבת הצנחנים בכיבוש צפון סיני, בעיקר בכיבוש מתחמי המצרים בפתחת רפיח וסייעה בכיבוש העיר עזה.
הדוקטרינה הצבאית בצה"ל עמדה על הבקעה מהירה של עוצבות שריון.
הצנחנים תיפקדו כחיל רגלים שגרתי וכחרמ"ש, אמצעי הלחימה שלהם לא חודשו, ופיתוח תורת הלחימה שלהם הוזנח.
יחידות מהחטיבה נטלו חלק בפשיטות רגליות, רכובות ומוסקות בזמן המלחמה כגון: פעולת כראמה, מבצע אירון, מבצע הלם, מבצע תשורה, מבצע תרנגול 53, מבצע רודוס ועוד מבצעים רבים.
במלחמת יום הכיפורים הייתה החטיבה מפוצלת, כאשר גדוד הנח"ל המוצנח אייש את המוצבים בגזרה הדרומית של הגבול ברמת הגולן, ואחר כך לחם בגדה המערבית של תעלת סואץ, גדודים 202 ו-890 השתתפו (בנפרד) בלחימה בחזית סיני וסיירת הצנחנים ביצעה פעולות בעומק סוריה.
לאחר המלחמה השתתפה החטיבה בלחימה במובלעת הסורית בגולן.
במבצע שלום הגליל נחתו כוחות החטיבה בשפך נהר אל-אוואלי ולחמו מול כוחות אש"ף והצבא הסורי.
חטיבת הצנחנים נלחמה בטרור הפלסטיני במהלך האינתיפאדה השנייה ונטלה חלק במבצע חומת מגן.
מפקד החטיבה, אביב כוכבי, היה אחד מקבוצה של מח"טים שדחפו את הפיקוד הבכיר להכניס את כוחות צה"ל לתוך הערים ומחנות הפליטים הפלסטיניים כדי להשמיד את תשתיות הטרור ולסכל פיגועים בשלבים מוקדמים.
במבצע חומת מגן הובילה חטיבת הצנחנים את כיבוש העיר שכם בה כוחות צה"ל הרגו 70 מחבלים, עצרו מאות פלסטינים ואיבדו לוחם אחד.
מלחמת לבנון השנייה פרצה בקיץ 2006. ב-19 ביולי נכנסו יחידות פלס"ר ופלחה"ן לכפר מארון א-ראס שם נקלעו לקרב קשה מול מחבלי חזבאללה.
במהלך הקרב חיסלה הסיירת עשרות מחבלים.
על קרב זה קיבלה היחידה צל"ש יחידתי.
לילה לאחר מכן נכנסה יחידת הפלנ"ט לפעולה בצפון הכפר עייתא א-שעב וחיסלה שני מחבלים נוספים.
לאחר מכן חברה לשאר כוחות הגדס"ר.
ב-28 ביולי, כיומיים לאחר קרב בינת ג'בל החלו כוחות גדוד 890 וגדוד 101 בלחימה בכפר.
במהלך הלחימה חיסלו כוחות מגדוד 101, עשרות ממחבלי חזבאללה.
ב-11 באוגוסט החל מבצע שינוי כיוון 11. לאחר קבלת האישור ליציאה למבצע, החל מבצע הטסה של כוחות מעוצבת האש, תחת פיקוד איל איזנברג, על מנת לבצע איגוף אנכי.
המבצע כלל הנחתת כוחות צנחנים בעומק לבנון ולאורך נהר הליטני שתוגברו בכוחות שחברו אליהם רגלית.
לאחר שמחבלי החזבאללה הצליחו להפיל מסוק יסעור, החליטו אייזנברג ומפקד פיקוד הצפון, אודי אדם, לעצור את המבצע.
לאחר שהוחלט על עצירת המבצע פגעו לוחמי האוגדה, הן מחטיבת הצנחנים והן מחטיבה 55, במחבלים ומשגרי רקטות עד אשר נכנסה הפסקת האש לתוקפה.
במהלך המלחמה הוכנסו חיילים משלוש אוגדות דרך מעברי הגבול, בכך שולש מספר חיילי צה"ל הנמצאים בתוך לבנון לכדי כ-10,000 חיילים.
במבצע צוק איתן ביולי 2014 לחמה החטיבה במרחב ח'אן יונס, איתרה ארבע מנהרות לחימה תת-קרקעיות, 47 פירי מנהרות והרגה 141 מחבלים.
במבצע שומר החומות הוקפצה החטיבה מאימון והופעלה בשלוש גזרות, גדוד 101 והסיירת הוקפצו לרצועת עזה גדוד 202 הוקפץ ליהודה ושומרון וגדוד 890 הוקפץ לגבול לבנון.
גדוד 101 הגן על יישובי עוטף עזה וחוף זיקים ותקף מטרות טרור בצפון הרצועה.
על פועלו הוענק לו פרס הרמטכ"ל ליחידות מצטיינות, והסיירת השמידה לראשונה באמצעות רחפנים מתאבדים מספר אתרי שיגור רקטות.
החטיבה פעלה במבצע שובר גלים בכלל הגזרות וביצעה מעצרים רבים ומארבים, וסיכלה פיגועים, במיוחד גדוד 202 אשר פעל בגזרת שכם ולחם כנגד גוב האריות ופגע במחבלים רבים והשתתף בהשמדת המפקדת הראשית של גוב האריות.
סיירת צנחנים פעלה בגזרת ג'נין, שם פגעו וחיסלו קרוב לעשרה מחבלים ונתקלו ביוני 2023 במארב בעומק ג'נין.
במהלך התעסוקה בג'נין נפצעו כשמונה לוחמים, כולל מפקד הסיירת כתוצאה מהיתקלויות בגזרה.
ב-3 ביולי 2023 הובילה סיירת צנחנים ביחד עם חטיבת הקומנדו את מבצע בית וגן בג'נין ופגעה במחבלים רבים.
באוקטובר 2023, במהלך טבח שבעה באוקטובר ניהלו לוחמי החטיבה קרב נגד מחבלים רבים שחדרו לקיבוץ כפר עזה וקיבוץ בארי.
18 מלוחמי החטיבה נפלו בקרב.
מסוקי יסעור שנשאו איתם עשרות לוחמי צנחנים שהיו בכוננות אותה שבת בשעות הבוקר באזור נבי מוסא ממזרח לירושלים, טסו ישירות אל אזור הקרבות בעוטף עזה.
אחד ממסוקי היסעור חטף פגיעה וכמעט התרסק אך הטייס הצליח להנחית אותו בשלום ליד כפר מימון.
לוחמי הצנחנים ירדו מהמסוק הפגוע והסתערו אל הקיבוצים שבתוכם היו עשרות רבות של מחבלים.
המסוק שנפגע נשרף כליל באזור הנחיתה.
ב-1 בנובמבר במסגרת התמרון הקרקעי של כוחות היבשה ברצועת עזה, הובילו צוות הקרב של חטיבת הצנחנים מבצע ממוקד בצפון רצועת עזה, במהלכו הושלמה ההשתלטות על המרחב בצפון הרצועה.
במהלך המבצע, חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים.
במהלך חילופי אש מול מחבלי חמאס נהרג לוחם גדוד 101 סמ"ר יאיר ניפוסי.
ב-7 בנובמבר 2023 מצאו לוחמי גדוד 202, בשיתוף עם כוחות שריון מצוות הקרב החטיבתי של חטיבה 7, פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשינקוב, RPG-7, מטעני כלימגור ועוד.
בלילה 8 בנובמבר התנהל קרב מול מחבלים במרכז העיר עזה.
בליל 10 בנובמבר במהלך התקפה חטיבתית של כוחות חטיבת הצנחנים בשכונת שיח' עג'לין, סרק הכוח איתורים במרחב הדרומי של הגזרה ומצא משגר רקטות בסמוך לבנייני מגורים.
כלל אמצעי הלחימה שאותרו הושמדו או הוחרמו על ידי לוחמי החטיבה.
במהלך ההתקפה נהרג סמ"ר יהונתן יצחק סמו לוחם מגדוד 202.
ב-16 בנובמבר נהרג סגן מפקד פלוגה בגדוד 202 סרן שלמה בן נון במהלך הקרבות בצפון רצועת עזה.
ב-18 בנובמבר פעלו לוחמי גדוד 101 בשכונת שיי'ח עגלין שבמרכז הרצועה, במהלך היתקלות עם מחבלים נהרגו 3 לוחמי הגדוד .
בניהם מפקד פלוגה רס"ן גמא'ל עבאס , הקשר שלו סמ"ר שחר פרידמן, ולוחם נוסף בנימין מאיר ארלי.
ב-19 בנובמבר פעלו כוחות החטיבה להעמיק את הפעילות והאחיזה במרחב צפון מזרח הרצועה.
הכוחות החלו לפעול באזורים חדשים, שבהם צה"ל לא פעל לפני כן.
לוחמי החטיבה פעלו לטיהור המרחב מחבלים ופגעו בתשתיות טרור רחבות.
ב-20 בנובמבר לאורך הלילה, המשיכו כוחות החטיבה בפעילות בצפון רצועת עזה במרחב ג'באליה.
במהלך הקרבות בצפון הרצועה נהרגו סמל ינון תמיר וסמ"ר דביר ברזני, לוחמי גדוד 890 של חטיבת הצנחנים.
ב-15 במאי 2024 בתקרית ירי דו-צדדי בג'באליה נהרגו חמישה לוחמים מפלגת ח"ץ של גדוד 202 מירי פגזים משני טנקים של גדוד 82 של חטיבה 7. ביניהם: סרן רועי בית יעקב, סמ"ר גלעד אריה בוים, סמל דניאל חמו, סמל אילן כהן וסמ"ר בצלאל דוד שעשוע.
ב-17 במאי במהלך הקרבות במחנה הפליטים ג'באליה נהרג סמל בן אבישי, חייל בפלוגת התקשוב של חטיבת הצנחנים לאחר שנפגע מירי צלף בעת תיקון אנטנת תקשורת רדיו במסגרת תפקידו.
ב-19 במאי הותר לפרסום כי רס"ן גל שבת, מ"פ חץ בגדוד 202, נפטר מפצעיו לאחר שנפצע באורח קשה בתאריך ארבעה ימים קודם לכן בהיתקלות עם מחבלים בצפון רצועת עזה.
ב-29 במאי פעל גדוד 101 במחנה ג'באליה.
במהלך הפעילות הופעל על כוח לוחמים של הגדוד מטען.
כתוצאה מכך, נהרג לוחם גדוד 101 סמ"ר ידידיה אזוגי.
בליל ה-30 בספטמבר 2024 חטיבת הצנחנים פשטה באישון לילה על יעדי חזבאללה בערים הלבנוניות סמוכות הגדר.
החטיבה הייתה הראשונה מאז מלחמת לבנון השנייה שנכנסה רגלית לשטח לבנון ובכך הובילה את הלחימה בתמרון הקרקעי בדרום לבנון.
החטיבה תמרנה תחת אוגדה 98 בלבנון כ-3 חודשים באזורים המורכבים והעמוקים ביותר אליהם צה"ל הגיע במסגרת התמרון.
לוחמי החטיבה נלחמו בקרבות גבורה מטווח אפס כנגד מחבלי החזבאללה עד להפסקת האש.
ב-8 בדצמבר עם עלות השחר פשטו לוחמי חטיבת הצנחנים ויחידת שלדג לתוך שטח סוריה וכבשו נקודות שולטות בגזרת הגבול עם ישראל.
החל משנות ה-70 של המאה ה-20, רוב המטכ"ל היה מורכב מיוצאי צנחנים ורמטכ"לים רבים מונו מקרב הצנחנים, בהם: מרדכי גור, רפאל איתן, משה לוי, דן שומרון, אמנון ליפקין-שחק, שאול מופז, משה יעלון, בני גנץ, אביב כוכבי והרצי הלוי.
בשנת 1977 איבדה החטיבה 44 לוחמים ומפקדים מגדוד 890 שנפלו באסון הנ"ד בבקעת הירדן.
בשנת 2001 נחנך בסיס האימונים החילי של חטיבת הצנחנים המכונה "בא"ח שפיפון" נקרא על שמו של רפאל איתן, בסמוך לשומריה.
בסיס האימונים החדש של החטיבה הוקם לאחר פינוי הבא"ח הישן בשא-נור.
הכספים לבניית הבסיס ניתנו כחלק מהסכם עם ארצות הברית, נועד להכשרת טירונים, אימון בסיסי ואימון מתקדם.
הבסיס בתכנונו של האדריכל שמואל שילה היווה פריצת דרך בתכנון בסיסי צה"ל, דבר המתבטא בשיפור תנאי החיילים והאימונים.
במקביל לבסיס זה, תוכנן בסיס דומה, גם עבור חטיבת גולני.
חיילי חטיבת הצנחנים חובשים כומתה אדומה עם סמל חיל הרגלים ונועלים נעליים אדומות.
להבדיל מכל יתר חיילי צה"ל, חיילי חטיבת הצנחנים לובשים ירכית וחוגרים חגורה מעל הירכית בנוסף על חגורת המכנסיים.
המדים עוצבו על ידי יהודה הררי המפקד הראשון.
תג "השפיפון" של גדוד הצנחנים 890 עוצב בשנת 1951. התג עוצב על פי נבואת ישעיהו, , אותו ציטט באוזני מפקדי הגדוד דוד בן-גוריון, כהמחשה לדרך שבה על הצנחנים לפעול, באופן תחבולני המנצל נקודות תורפה.
התג תוכנן על ידי יהודה הררי, מפקד גדוד הצנחנים הראשון (גדוד 890), וסגנו אריה אפרת על פי הפסוק הנ"ל ועוצב כצפע מכונף.
בשנת 1956 שימש כתג חטיבת הצנחנים הראשונה – חטיבה 202 – והיה בשימוש עד שנת 2001 בה שונה מעט התג, בעבר היה נפוץ מיתוס לפיו סמל היחידה נוצר כתגובה לדבריו של נשיא מצרים ג'אמל נאצר ש:"ביום שיהיו ליהודים צנחנים, הנחשים יצמיחו כנפיים" אולם אין לשמועה זו ביסוס היסטורי.
בנוסף לכנפי הצניחה, לוחמי הגדודים עונדים סיכת גדוד.
הסיכה הראשונה (שנודעה בכינויה "שבוזון") עוצבה באמצע שנות ה-90 והוחלפה בשנת 2020 על ידי סיכה חדשה.
לוחמי הסיירת עונדים את סיכת הסיירת.
שמות הגדודים ויחידות המשנה ניתנו בסוף 1979 בתקופת המח"ט דורון רובין, על ידי קצינת החינוך של החטיבה, יפעת ענבר.
הכומתה האדומה של הצנחנים הבריטים, שהיו בארץ לפני קום המדינה, הייתה סמל סטטוס, ועל כן הוחלט שגם לוחמי חטיבת הצנחנים של צה"ל יזכו לכומתה בצבע אדום.
הכומתה עצמה מוענקת ללוחמים לאחר סיום מסע כומתה בטקס בגבעת התחמושת.
חטיבת הצנחנים מקיימת את טקס ההשבעה של לוחמיה בכותל המערבי.
מסורת זו החלה בחטיבה לאחר מלחמת ששת הימים ביוני 1967, עת ביצעה פלוגת צנחנים מגדוד 890, בפיקוד דורון רובין, את טקס ההשבעה הראשון של הצנחנים בכותל המערבי.
בשנת 2020, עקב התפרצות נגיף הקורונה בישראל, ההשבעה לא התקיימה בכותל, לראשונה מאז שנת 1967.
בשנת 2016, הוביל מפקד החטיבה, נמרוד אלוני, שינוי תפיסתי ומבני בשם "קוברה", כדי לייעל את מיצוי הכוח.
השינוי כלל הקטנת סד"כ של הפלוגות והמחלקות והפיכתן לפלגות וצוותים (הקטנת הפלוגות איפשרה הגדלה של כמות המסגרות, הפלגות, תוך שימוש בכוח אדם זהה), ובנוסף במקום הרתק הגדודי שאינו רלוונטי בשטח בנוי, התווסף לכל פלגה, "צוות נשק" המתנייד איתה, ומצויד במקל"רון, מאגים, קלעים וחוליית צלפים, לצורך רתק פלוגתי.
הקטנת הכוח הפלוגתי והמחלקתי, הביא לכך שברמה הגדודית ישנם יותר פלגות וצוותים, היכולים לתת מענה מבצעי במקביל ביותר מטרות, תוך התקדמות מהירה בשטח והשתתפות במספר גדול יותר של קרבות טקטיים.
במסגרת השינוי גדוד בחטיבה מורכב מחמש פלגות לוחמות (שש פלגות בגדוד 202 ביחד עם פלגת ח"ץ) ופלגת סיוע מנהלתי (מפקדה): פלגות א'–ג' הרובאיות (כשמתוכן אחת משמשת כפלגת החוד, לרוב הוותיקה יותר), פלגת מסלול (ד') ופלגת אש (מסייעת).
בכל פלגה ישנם שלושה צוותים שמובילים תחומי אחריות שונים; צוות חוד, צוות את"ק וצוות נשק, ובפלגת האש ישנם כחמישה צוותים; צוות מרגמות 120 מ"מ, צוות צלפים, צוות אוה"ד (טילי גיל ותצפית), צוות ניוד וצוות סופה.
גדוד 890, המכונה גם גדוד אפעה, הוא גדוד הצנחנים הראשון בצה"ל.
הוא הוקם ב-1950 על ידי יהודה הררי והחל תופס את מקומו ככוח לוחם מוביל ומשמעותי כבר בשנת 1952. ב-1954 מוזגה לתוכו יחידה 101, דבר שחיזק את יכולות הקומנדו שלו.
במשך שנים כונה בצה"ל "הגדוד", מבלי שהיה צורך אפילו לציין את מספרו.
הגדוד היה הראשון לפעול בשטחי A באינתיפאדה השנייה (שם שיכלל ופיתח שיטות למארבים בשטח בנוי) ופעל גם במלחמת לבנון השנייה, במבצע עופרת יצוקה ובמבצע צוק איתן.
באוקטובר 2023, במהלך טבח שבעה באוקטובר ניהלו לוחמי הגדוד קרבות נגד מחבלים רבים שחדרו למוצב נחל עוז, ולקיבוצים כפר עזה, עלומים ובארי.
שניים מלוחמי הגדוד נפלו בקרבות.
גדוד 101, המכונה גם גדוד פתן, הוקם במתכונתו הנוכחית בשנת 1990, כשגדוד פתן 50 (הנח"ל המוצנח) אוחד עם גדוד הנח"ל בזלת 950 והועבר לחטיבת הנח"ל, ובמקביל הוקם גדוד 101 בחטיבת הצנחנים.
גדוד 50 הוקם ב־1956 כגדוד נח"ל, וחייליו היו בני גרעיני נח"ל.
הגדוד אימץ את המספר "101" כמספר שמה של היחידה המיתולוגית יחידה 101, שהייתה ממעצבות רוח ומורשת הצנחנים.
גדוד 50 השתתף במבצע קדש, בפיקודו של מוטה גור, בקרב המיתלה וב-2 בנובמבר ביצע את הצניחה הקרבית השנייה בצה"ל בא-טור שבדרום-מערב חצי האי סיני.
בין השאר השתתף גם במבצעים: אביב נעורים, תרנגול 53, פעולת קלקיליה, כיבוש מחנה הפליטים בלאטה באינתיפאדה השנייה ועוד.
במלחמת יום הכיפורים השתתף גדוד 50 בקרב הבלימה מול המתקפה הסורית בדרום רמת הגולן (ובכלל זה קרב תל סאקי) ולאחר שניתנה לו הפקודה לסגת התכנסו חיילי הגדוד בקיבוץ עין גב.
על אף שהגדוד נפגע קשות ואיבד רבים מלוחמיו ומפקדיו, הצליח מפקד הגדוד, יורם יאיר, לאושש את הגדוד, באמצעות תביעתו מן הפיקוד העליון של צה"ל כי על הגדוד להמשיך לקחת חלק בלחימה.
הגדוד הפך לעתודה מטכ"לית והוטס לחזית הדרום.
בסיני פעל הגדוד במסגרת אוגדה 162, בפיקוד אברהם אדן, ולחם בצד המערבי של תעלת סואץ כנגד הקומנדו המצרי, בקרבות לטיהור החיץ החקלאי, עד לפאתי העיר סואץ.
במהלך מלחמת לבנון השנייה ביצע גדוד 101 מספר רב של פשיטות ומארבים בעומק השטח הלבנוני.
לכפרים; מארון א-ראס, דבל, עייתא א-שעב ועוד.
הידועה שבהם הייתה בקרב בינת ג'בייל, בו נערכו כוחות מחטיבת הצנחנים ובהם גדוד 890 וגדוד 101, בפיקודו של מפקד החטיבה, חגי מרדכי.
באשמורת הליל פשטה הפלוגה המבצעית של גדוד 101 על פאתיה המערביים של העיירה בינת ג'בל, הפלוגה התמקמה בבתים הצופים אל תוך הקסבה במארב בצד המערבי של בינת ג'בייל, ומיקמה בקומות הגבוהות של המבנה צוות צלפים.
לאחר מספר שעות נחשף על ידי הצלפים כוח מיוחד של חזבאללה שפעל במרחב, כוח הצלפים והפלוגה המבצעית לחמו וצלפו בכוח החזבאללה.
הקרב נמשך בלחימה עיקשת מול כוחות חזבאללה נוספים שהצטרפו ללחימה.
לאחר 9 שעות תם הקרב הקשה בו נפצעו מספר רב מחיילי הפלוגה.
חילוצם התבצע באמצעות נסיגה תחת אש בחיפוי מסוקי קרב, על חלקה בחילוץ הפצועים תחת אש, קיבלה טייסת החרב המתהפכת את צל"ש הרמטכ"ל.
על פי מקורות זרים נמנו בקרב מאות מחבלים הרוגים.
הגדוד זכה בשנת 2010 בפרס הרמטכ"ל ליחידות מצטיינות.
בפברואר 2015 קיבל הגדוד על חלקו במבצע צוק איתן צל"ש יחידתי ממפקד פיקוד הדרום.
במהלך טבח שבעה באוקטובר 2023 ניהלו לוחמי הגדוד קרב נגד מחבלים רבים שחדרו לקיבוץ כיסופים.
בקרב נפלו חמישה מלוחמי הגדוד.
גדוד 202, המכונה גם גדוד צפע, הוא הגדוד השלישי בחטיבה.
הגדוד הוקם בשנת 1964 במקום גדוד 28 (במקור 771), שהיה גדוד מילואים בחטיבה עוד במבצע קדש והועבר לצורך הקמת חטיבה 55. מפקדו הראשון של הגדוד היה סא"ל אפרים חירם (פיחוטקה) וסגנו דן שומרון.
הגדוד השתתף בכל מלחמות ישראל מיום הקמתו ובמבצעים מיוחדים: בין היתר ניתן למנות את פעולת סמוע, כיבוש רפיח במלחמת ששת הימים, במלחמת יום הכיפורים הצטיין הגדוד בקרב ואדי מבעוק, מבצע אנטבה, מלחמת לבנון הראשונה מבצע חוק וסדר, מבצע ניב מדובר ועוד.
הגדוד זכה לפרסום באינתיפאדה השנייה בה הצליחו לוחמי הגדוד לעצור מספר רב של מחבלים באזור שכם ולתפוס מספר מחבלים מתאבדים קטינים (כגון חוסאם עבדו) במחסום חווארה.
עם תחילת טבח שבעה באוקטובר הוזנק הגדוד ששהה באזור מעלה אדומים לקיבוץ כפר עזה, שם לחם במחבלים שחדרו לקיבוץ.
בקרב נפלו שלושה מלוחמי הגדוד ולוחמים נוספים נפצעו.
הגדוד מורכב משש פלגות לוחמות
פלגת ח"ץ (חרדים צנחנים) מיועדת לציבור החרדי.
הפלוגה תחת פיקוד גדוד 202 בחטיבת הצנחנים.
הגיוס הראשון לפלוגה החל בחודש נובמבר 2016. במהלך ההכשרה הפלוגה מקבלת תנאים המותאמים לאורח החיים החרדי, מבחינת כשרות, צניעות ותפילות.
כמו כן, החיילים שומעים שיעור יומי מפי רב חרדי המגיע לבסיס או לשטח האימונים.
עמוס קוצר 1975 – 1976 לימים ראש אגף איתור נעדרים שמואל ארד 1976 – 1978 לימים מפקד פיקוד העורף שבתאי פולג 1978 מפקד הגדוד במבצע ליטני.
שם הגדוד שונה מ"גדס"ר צנחנים" ל"סיירת הצנחנים" וכעת הוא מוגדר כסיירת.
פלוגת סיור (פלס"ר) – טייפן, מכונה גם סיירת צנחנים
פלוגה נגד טנקים (פלנ"ט) – פתן שחור, מכונה גם עורב צנחנים
פלוגת חבלה והנדסה (פלחה"ן) – זעמן, מכונה גם חבלה מוצנחת
שםתקופת כהונההערות עודד זימן 2019 – 2021 תחת פיקודו הגדוד הוסב ממתכונת גדס"ר לסיירת.
לימים מפקד חטיבה 55 נועם מיכאל 2021 – 2023 לימים מפקד חטיבה יפתח עמית מדלסי יולי 2023 – אפריל 2025 מפקד היחידה במלחמת חרבות ברזל נבו דה-האן אפריל 2025 –
פלס"ר 35, פלוגת הסיור של חטיבת הצנחנים, נקראת גם "סיירת צנחנים".
הסיירת החטיבתית מהווה את הכוח הלוחם האיכותי ביותר של החטיבה ונועדה להוביל את החטיבה כולה.
במסגרת תהליך ארגון מחדש של חטיבות החי"ר, הוכפפה הסיירת למפקדת גדוד סיור ב-29 בנובמבר 2002. בסיס היחידה הוא מחנה בית ליד.
עם איחוד יחידה 101 עם גדוד 890 ב-1954, הוקמה מחלקת סיור גדודית בפיקודו של מאיר הר-ציון.
בספטמבר 1955 חזר הר-ציון לשירות קבע ומונה למפקד פלוגה א' בגדוד 890 שאורגנה על ידו מחדש כפלוגת הסיור של הצנחנים.
במבצע קדש נטלה היחידה חלק בקרב המיתלה.
בתום הקרב הוענק ל-11 לוחמים מהיחידה צל"ש רמטכ"ל, ולמפקד צוות ביחידה הוענק עיטור העוז.
במלחמת יום הכיפורים במבצע כותונת ומבצע דוידקה, תחת פיקודו של מפקד הסיירת, שאול מופז, פשטה הסיירת על יעדים בחלקה המזרחי של סוריה לשם שיבוש הזרמת תגבורות ואספקה מעיראק לסוריה.
במבצע יונתן באנטבה הסיירת, תחת פיקודו של דורון אלמוג, הייתה לכוח הראשון שפעל באנטבה, ולוחמיה, שקפצו מן המטוס הראשון בעודו נוחת על המסלול, איבטחו את נחיתת שלושת המטוסים האחרים, הניחו פנסים על מסלול הנחיתה החשוך כדי להאירו בעבור המטוסים הנוחתים והשתלטו על מגדל הפיקוח החדש.
במבצע ליטני הובילה הסיירת את כוחות החטיבה בהתקדמות לעומק לבנון.
במבצע חוק וסדר, המבצע המשמעותי הראשון של צה"ל נגד כוחות חזבאללה, פשטה הסיירת על חלקו הצפוני של הכפר מיידון.
כן השתתפה הסיירת במגוון מבצעים בלבנון.
הסיירת הייתה הכוח הראשון שחדר למחנה פליטים פלסטיני בתקופה שאחרי הסכמי אוסלו (מבצע מסע בצבעים במחנה הפליטים בלאטה) ומבצע רוח סתיו.
בשנות ה-90 פעלה הסיירת בלבנון, בדגש על פעילות עומק, על בסיס פעילות זו, בעיקר בתקופת פיקודם של חגי מרדכי, יוסי בכר ומוטי ברוך.
פעילויות אלו, דוגמת מבצע מרכבות האלים ואחרים, הן שסיפקו אבטחה לישובי הצפון בשנות ה-90. על פעילותה של הסיירת במהלך מבצע חומת מגן קיבלה ציון לשבח יחידתי.
במלחמת לבנון השנייה נכנס הגדס"ר לכפר מארון א-ראס.
בקרב שניהלו עם החזבאללה הצליחו לוחמי הפלס"ר להרוג עשרות מחבלי חזבאללה ולכבוש את הכפר ללא נפגעים.
על פעילותה במלחמה הוענק לסיירת ציון לשבח יחידתי, וכן עיטור העוז ליוני אסרף – לוחם ביחידה.
באוקטובר 2023, במהלך טבח שבעה באוקטובר ניהלו לוחמי סיירת הצנחנים קרב נגד מחבלים רבים שחדרו לקיבוץ רעים.
במהלכו נהרג לוחם היחידה סמ"ר גיא שמחי.
נפל במלחמת חרבות ברזל נאור נוי יולי 2022 – אוגוסט 2023 רועי חגי אוגוסט 2023 –
לוחמי הסיירת נבחרים מבין המתגייסים לשורות חטיבת הצנחנים לאחר שעברו סדרת מיונים ארוכה.
מסלול ההכשרה של לוחמי הסיירת כולל הכשרה בסיסית, הכשרה מתקדמת, קורס צניחה, קורס סיור, קורס לחימה בטרור, ניווט, הסוואה צבאית ולחימה בשטח בנוי.
אורך המסלול היה כשנה ושמונה חודשים וקוצר החל משנת 2000 לשנה וחודשיים עד שנה וארבעה חודשים, תלוי במחזור.
תקופה מבצעית של לוחם בסיירת אורכת כשנתיים, במהלכם שליש מהזמן מוקדש לאימונים ושני שלישים להכנות ולביצוע של פעולות מורכבות נגד האויב.
בוגרי היחידה מאיישים את פלוגות הסיור של חטיבות המילואים של צנחנים.
במהלך השנים איבדה הסיירת 83 מלוחמיה.
פלחה"ן 35, ייעודה של פלוגת החבלה הוא לסייע לחטיבה בפעילות הנדסית שוטפת כגון סיור ואיתור מוקשים ומטעני חבלה, חבלה במבנים, מיקוש, מעבר מכשולים, פריצה ועוד.
יחידת החבלה הוקמה רשמית בשנת 1963, ומשה פלד (חדד) היה מפקדה הראשון.
אם כי ראשית דרכה של היחידה הייתה בשנת 1956 ביוזמתו של מייק מיכאלי קיש, בוגר חיל ההנדסה הבריטי, שהקים מחלקת חבלה במסגרת חטיבת המילואים 80. מאז השינויים הארגוניים שנעשו ב-29 בנובמבר 2002 היחידה מופעלת במסגרת גדוד סיור.
יעוד היחידה ביצוע פשיטות חבלה ומבצעים אחרים.
פלוגת החבלה מתמחה בשימוש במטענים, הטמנת מוקשים בשטח האויב ובסילוקם של מטענים ומוקשים של האויב למעבר כוחותינו.
הפלוגה פועלת בקדמת כוחות החטיבה ובאגפיה ככוח מוביל.
לוחמי היחידה הופעלו בזירות לחימה שונות וביניהן מלחמת ששת הימים שם לחמה היחידה בפתחת רפיח, מלחמת לבנון הראשונה בה הובילה היחידה את כוחות הצנחנים החל מתפיסת ראש החוף עם
בבירות הובילה היחידה את הפריצה למערב ביירות, מלחמת לבנון השנייה ובכל גזרות הלחימה ביהודה ושומרון.
מי שעתיד להפוך להיות ללוחם ביחידת החה"ן צנחנים עובר הכשרת לוחמים בסיסית ומתקדמת.
במהלך מסלול האימונים שאורכו בין שנה וחודשיים לשנה וארבעה חודשים הלוחמים עוברים הכשרה בתחומים כמו צניחה, חבלה, ניווט, לחימה במתארי שטח שונים והסוואה.
המועמדים לשירות ביחידה נבחרים מתוך המתגייסים לחטיבת הצנחנים שעברו גיבוש סיירות ואותרו כמתאימים לאופי היחידה.
לאחר תום מסלול ההכשרה לוחמי היחידה עוברים סבבי אימונים יחידתיים וצוותיים ומבצעים פעילות מבצעית מורכבת בכל גזרות הלחימה.
לוחמים המסיימים את השירות ביחידה משתלבים בפלוגות החבלה בחטיבות המילואים של הצנחנים.
מפקדי הפלחה"ן שם תקופת כהונה הערות משה פלד 1963 – 1965 מפקדה הראשון של היחידה.
עורב 35 (הפלנ"ט), היא פלוגה נגד טנקים של חטיבת הצנחנים, שנקראת גם "עורב צנחנים".
העורב היא יחידת איסוף מודיעין, תצפיות והכוונת אש וסימון מטרות עבור תותחנים, שריון, חי"ר וחיל האוויר והשמדת מטרות איכות בעומק האויב.
פלוגת העורב הוקמה לאחר מלחמת יום הכיפורים בשנת 1974, אז חדרה בצה"ל ההבנה כי יש צורך בהקמת מערך שיתן מענה לכוחות השריון ההולכים ומתחזקים בצבאות ערב ועקב כך הוקמו פלוגות הנ"ט, שצורפו למערך החי"ר של החטיבות השונות.
את משימת הקמת פלוגת הנ"ט הראשונה של חטיבת הצנחנים, קיבל לידיו אמנון דותן שכיהן כמפקדה הראשון, וסגנו יואב גוטסמן.
היחידה עברה במהלך השנים שינויים רבים במבנה הארגוני שלה, מיחידה חטיבתית לפלוגה תחת פיקוד גדוד סיור, ובאמל"ח שלה, מטיל ה"עורב" – ה"טאו" לטיל ה"גיל" של ימינו, ובקרוב למערכת חדשה הנקראת ישל"ט אחוד – מערכת מתקדמת יותר של ה"גיל", מהמערכות המתקדמות ביותר בצבא בתחום טילי הנ"ט.
לוחמי הפלוגה נבחרים בגיבוש גדס"ר המתרחש לאחר הגיוס.
הלוחמים עוברים מסלול הכשרה שאורכה בין שנה וחודשיים לשנה וארבעה חודשים: טירונות, אימון מתקדם, קורס צניחה וקורסים ייעודיים כגון-ניווטים, אימוני לוחמה בכל מתארי הלחימה, קורס נ"ט ועוד.
פלוגת חיל קשר (פלחי"ק) של החטיבה, אחראית לכל תחום הקשר, האלקטרוניקה, התקשורת, הצי"ד והמחשוב בחטיבה.
בא"ח (בסיס אימון חטיבתי) צנחנים הוא בסיס האימונים החטיבתי, בו מתקיימים ההכשרה, ההדרכה והאימונים לחטיבת הצנחנים ולמערך המוצנח, הכוללים הכשרת טירונים באימון בסיסי ואימון מתקדם.
הבסיס ששוכן באזור שומריה ונקרא "מחנה איתן", על שם רב-אלוף רפאל איתן.
הוא תוכנן על ידי צוות אדריכלים ישראלי שכלל את שמואל שילה, ירון כ"ץ ושמואל פוטש, ונבנה בניהול חיל ההנדסה של צבא ארצות הברית ובמימון הממשל האמריקאי, כחלק מהסכם וואי.
ההחלטה להעביר את הבסיס למשכנו החדש נדחתה בעקבות סירובו של מפקד הבא"ח, איתי וירוב, לעזוב את המשכן הישן בסנור, כדי שלא ייווצר הרושם של נסיגה משטח הבסיס, תחת אש המחבלים באינתיפאדה השנייה שהחלה באותה עת.
במאי 2001 הונחה אבן הפינה לבא"ח החדש וביולי 2003, תחת פיקודו של אהרון חליוה, נחנך בא"ח שפיפון ואוחד תחת קורת גג אחת, לאחר שהיה ממוקם קודם לכן בשלושה בסיסים שונים בשומרון ובבקעת הירדן.
מחזור אוגוסט 2003 חנך את הבסיס החדש, שנחשב בזמנו לפורץ דרך בתכנונו ובתנאים שהוא מספק לחיילים.
אלו נגזרו מתפיסת עולם שלפיה התנאים הפיזיים הנוחים מאפשרים למפקדים להשקיע יותר זמן בהדרכה ובאימונים.
בבסיס מתקיימות פעילויות הכשרה ואימון של לוחמי החטיבה, יחידת מגלן, יחידת דובדבן, יחידת רפאים, מדריכי צניחה, יחידת עוקץ, יחידת הלוט"ר, יחידת הניוד 444, תוכנית תלפיות ותומכי לחימה.
בעבר הוכשרו בבא"ח גם לוחמי סיירת מטכ"ל.
באוקטובר 2023, במהלך טבח שבעה באוקטובר, ניהלו לוחמי הגדוד קרב נגד מחבלים רבים שחדרו לקיבוץ כפר עזה וכן בלימת חדירת מחבלים בקיבוץ יד מרדכי.
שבעה מלוחמי גדוד הבא"ח, בהם טירונים ומ"כים, נהרגו בקרבות.
חטיבת הצנחנים היא חטיבה סדירה, עם סיום השירות הסדיר בשורות החטיבה, משויכים הלוחמים לחטיבות הצנחנים במילואים:
מזיןיחידת אםפיקוד עוצבת הנשר226גדוד "צפע" 202עוצבת המפץפיקוד הצפוןעוצבת חוד החנית55גדוד "פתן" 101עוצבת האשפיקוד המרכזעוצבת חצי האש551סיירת צנחנים
(צוותי מרגמות מהגדודים)עוצבת האשעוצבת שועלי מרום646גדוד "אפעה" 890עוצבת הבזק
גדוד הסיור (5135) של חטיבת הצנחנים (המכונה גם גדוד שרף) נוצר לראשונה במלחמת לבנון הראשונה תחת פיקודו של דורון אלמוג בשם "כוח עוגן".
הגדוד, שכלל את הפלס"ר, הפלנ"ט והפלחה"ן של החטיבה וכן פלגה מפלוגת הרפואה החטיבתית, הוביל את החטיבה בהצלחה רבה מהנחיתה בשפך נהר האוואלי ועד ביירות.
בכ"ט בנובמבר 2002 הוקם באופן רשמי גדוד הסיור של החטיבה, תחת המג"ד סא"ל שמואל קלמי.
בעשור השני של המאה ה-21 ייעודו של גדוד הסיור הוא להוות גדוד סיור מובחר של חטיבת הצנחנים בלוחמה קונבנציונלית או בלחימה בעצימות נמוכה.
הגדוד הוסב בשנת 2021 לסיירת הצנחנים.
שםתקופת כהונההערות אריאל שרון 1956 – 1957 מפקד החטיבה במבצע קדש.
לימים מפקד פיקוד הדרום וראש ממשלת ישראל ה-11 מנחם אבירם 1957 – 1960 לימים מפקד עוצבת נתיב האש אלי זעירא 1960 – 1962 לימים ראש אמ"ן יצחק חופי 1962 – 1964 לימים מפקד פיקוד הצפון וראש המוסד רפאל איתן 1964 – 1967 מפקד החטיבה במלחמת ששת הימים.
לימים הרמטכ"ל ה-11 דני מט 1967 – 1969 לימים מתאם הפעולות בשטחים חיים נדל 1969 – 1971 לימים נשיא בית הדין הצבאי לערעורים לוי חופש 1971 – 1972 עוזי יאירי 1972 – 1973 מפקד החטיבה במלחמת יום הכיפורים.
נהרג בפיגוע במלון סבוי אריה צידון 1973 – 1975 מפקד אוגדה בפיקוד צפון מתן וילנאי 1975 – 1976 לימים סגן הרמטכ"ל עמוס ירון 1976 – 1977 לימים ראש אכ"א אמנון ליפקין-שחק 1977 – 1979 מפקד החטיבה במבצע ליטני.
לימים הרמטכ"ל ה-15 דורון רובין 1979 – 1981 לימים ראש מה"ד יורם יאיר 1981 – 1982 מפקד החטיבה במלחמת לבנון הראשונה.
לימים הרמטכ"ל ה-22 יוסי בכר 2003 – 2005 מונה במקום דרור וינברג.
לימים מפקד הגיס המטכ"לי חגי מרדכי 2005 – 22 באוגוסט 2007 מפקד החטיבה במלחמת לבנון השנייה.
לימים ראש מטה זרוע היבשה הרצי הלוי 22 באוגוסט 2007 – 20 באוגוסט 2009 מפקד החטיבה במבצע עופרת יצוקה.
לימים הרמטכ"ל ה-23 אהרון חליוה 20 באוגוסט 2009 – 14 באפריל 2011 לימים ראש אגף המודיעין אמיר ברעם 14 באפריל 2011 – 16 במאי 2013 לימים סגן הרמטכ"ל אליעזר טולדנו 16 במאי 2013 – 1 ביולי 2015 מפקד החטיבה במבצע צוק איתן.
בשנות ה-50 של המאה ה-20 היו חמושים הצנחנים בתת-מקלע עוזי וברומ"ט.
כיום, חיילי חטיבת הצנחנים חמושים ברובה סער מדגם קרבין M4A1. בנוסף, ישנם כלי הנשק ייחודיים השונים מכלי הנשק של גדודי החי"ר בצה"ל.
מקלעים: מקלע בינוני מאג, מקלע קל נגב, מקלע כבד מדגם M2 בראונינג.
רובי צלפים: רמינגטון M24 (רובה צלפים בריחי מדויק ואמין), רובה SR-25 Mk 11 (רובה קלעים/צלפים חצי-אוטומטי מדויק) ו"ברק" (H-S Precision Pro Series 2000 HTR, רובה צלפים בריחי ארוך טווח).
רימונים: רימוני יד רגילים (26 דגם ב'), רימוני מטול M-203, מקלעי רימונים (מקל"ר) סאקו דיפנס Mk-19 וסטרייקר Mk-47 בקליבר 40 מ"מ.
מטולי רקטות נגד טנקים ורקטות כתף מדגמי לאו M-72 ומטאדור.
כוונות ואמצעי ראיית לילה: "ליאור" (אמר"ל), טריג'יקון חץ (כוונת לקלעי סער), כוונות תרמיות "מכבים" ו"מכבית".
בדומה לחטיבות חי"ר אחרות בצה"ל, משתמשים הצנחנים באמצעי ראיית הלילה המכונה "ליאור" שהחליף בשנת 2006 באופן מלא את אמצעי בשם "אקילה" שקדם לו.
בנוסף לכך, בשנת 2007 נכנסה לשימוש בגדודי הצנחנים כוונת חדשה לקלעים המכונה "טריג'יקון חץ".
ב-2009 נקלט בחטיבת הצנחנים רובה הצלפים "ברק" (H-S Precision Pro Series 2000 HTR) בקליבר 0.338 לפואה מגנום המיועד לצליפה בטווחים ארוכים.
החטיבה מצוידת בנגמ"שי ה-M-113 על שלל תצורותיהם אך בעיקר בג'יפים ממוגנים מדגמי "האמר" במגוון תצורות.
כמו כן, מצוידת היחידה בטרקטורונים לסיור מהיר ופרישה מהירה של ציוד מחלקתי בשטח.
חטיבת החילוץ וההדרכה של פיקוד העורף (עד מרץ 2016 פעלה ב"נפת אלון", וכונתה גם "הנפה הסדירה" או "נפה 60"), לשעבר פלח"צ (פלוגות חילוץ והצלה), היא חטיבה סדירה בפיקוד העורף.
החטיבה מבצעת בשגרה פעילויות ביטחון שוטף ובמקרי חירום מסייעת בחילוץ לכודים מתחת להריסות.
בנוסף לגדודים הלוחמים, חטיבת החילוץ מונה את הבא"ח - הממונה על הכשרות הלוחמים, הבא"פ - הממונה על הכשרות הגדודים הסדירים והגדודים במילואים ואת בית ספר לפיקוד ולמקצועות העורף הממונה על הכשרות הפיקוד, הקצונה וההדרכה של פיקוד העורף.
גדודי החטיבה מעורבים ומורכבים מחיילות וחיילים.
לוחמי החטיבה חובשים כומתה כתומה.
ממלחמת לבנון הראשונה עד לאחר מלחמת המפרץ הורכבו פלוגות החילוץ וההצלה מאנשי מילואים, לרוב בוגרי חיל ההנדסה, בעלי ידע אזרחי הקשור בבינוי.
לאחר מלחמת המפרץ שולבו חיילים בשירות סדיר בפלוגות.
המחזור הראשון של היחידה הסדירה התחיל מייד לאחר מלחמת המפרץ ב-1991 בבה"ד 16 תחת פיקודו של אל"ם שמעון בן נר, אשר פיקד קודם לכן על יחידת החילוץ 669 של חיל האויר.
מחזור ראשון זה הורכב משמונה גברים ושמונה נשים אשר גויסו ישירות מהבקו"ם.
לאחר הקמת הפלוגות הראשונות ("שביט" - נובמבר 2003, "חץ" - מרץ 2004, "רותם" - אוגוסט 2004) היה תכנון לפרקן, אך לאחר מלחמת לבנון השנייה החל במהלך ליצירת מבנה גדודי, ובהמשך, חטיבתי.
ב-2008 הוקם גדוד שחר תחת פיקודו של מחוז ירושלים בפיקוד העורף המורכב מ-3 פלוגות חילוץ והצלה שביט, חץ ורותם.
בעקבות לקחי מבצע עופרת יצוקה הוקם גדוד קדם, גם הוא תחת פיקוד מחוז ירושלים.
במרץ 2012 הוקם הגדוד השלישי תבור, ובמאי 2012 החלה הסבת גדוד רם 66 ממערך ההגנה האווירית לגדוד חילוץ.
באוגוסט 2013 הוקמה בפיקוד העורף נפת סדירה בשם "נפת אלון", אליה הוכפפו גדודי החילוץ לצד בא"ח העורף וגדוד הפיקוד.
במרץ 2016 אוחד בה"ד 16 עם הנפה, והוחלט לשנות את השם של היחידה ל"חטיבת החילוץ וההצלה".
באוגוסט 2014 נכנס גדוד שחר 498 כחלק ממבצע צוק איתן למתן חילוץ במתאר לחימה ואיתור מנהרות באמצעות ציוד איתור לכודים מתקדם.
הגדודים עוסקים בחילוץ והצלה במצבי חירום שונים, וכן באירועי בק"ן (בלתי קונבנציונלי) כגון אירועי נשק להשמדה המונית.
גדודי החילוץ וההצלה משמשים כצוותי כוננות לאירועי אסון בישראל ומחוצה לה.
כמו כן תופסים חיילי הגדודים את כוננות הנשק להשמדה המונית ארצית.
החיילים עוברים טירונות 03 שאורכת כ-10 שבועות, ולאחר מכן מוכשרים באימון מתקדם שאורך כ-3.5 חודשים כרובאי 05, מחלץ 07 וכמטהר 05. ההכשרה מתבצעת בבסיס ההכשרה החיילי של פיקוד העורף בזיקים (בט"ר זיקים לשעבר), אך במהלך מלחמת חרבות ברזל ולאחר הקרב בבסיס זיקים, הועתקה זמנית פעילות הבא"ח לבסיס נבי מוסא.
חיילי החטיבה מוכשרים בשיטות חילוץ שונות לצורך איתור וחילוץ לכודים באתרי הרס ומתן עזרה ראשונה ללכודים וכמו כן מוכשרים לאירועי נשק להשמדה המונית (טיהור השטחים מחומרי לחימה כימיים או ביולוגיים).
החיילים מתאמנים בשימוש בכלי חילוץ, במסורים משוכללים ומצלמות סריקה, בטיפוס, ובחילוץ בעזרת ציוד מכני הנדסי כבד ומנופים (ציוד מכני הנדסי).
בנוסף, מקבלים הכשרה רובאי 06, ומועסקים בשגרת ביטחון שוטף בקווים ביהודה ושומרון.
חיילי החטיבה מבצעים תרגילים בתיאום עם יחידות אחרות, מוציאים מעצרים, מארבים וכן צוותי פריצה באירועים בהם עשוי להיות צורך בחילוץ לאחר פריצה למתחם בשליטת האויב.
החטיבה משתפת פעולה עם משטרת ישראל, מגן דוד אדום ושירותי כבאות והצלה עבור מקרי חילוץ בשטחים בעורף.
כמו כן מתאמנים חיילי היחידה בחילוץ מאזורים הנגועים בחומרי לחימה כימיים או מזהמים אחרים, תוך שימוש בציוד ייעודי.
החיילים עוברים הכשרה להגשת עזרה ראשונה באירועים קונבנציונליים ובלתי קונבנציונליים, כמו כן עוברים קורס למראות קשים וטיפול פינוי, וחובשי היחידה משמשים הן כחובשים מחלקתיים בשגרה והן כחובשים מטפלים באירועי אסון.
האימון יסוד מתקיים בבסיס האימון החטיבתי של חטיבת החילוץ (מחנה זיקים) ואורך כשלושה חודשים.
במהלך האימון יסוד עובר הלוחם הסמכת חיל הרגלים, שבועות הכרת הנשק וקליעה מתקדמים, שבועות שטח בהן התמחות בהסוואה, לחימה בשטח פתוח, התנהלות בזמן מלחמה, ומבצע תרגילים שונים.
הלוחמים מוסמכים בסיום הטירונות לרובאי 03.
במהלך האימון המתקדם מוסמכים הלוחמים לרמת מחלץ 07.
במסגרת הסמכת מחלץ 07 נלמדים אופן תפעולם של כלי חילוץ שונים, טכניקות חילוץ מתוך סוגי הריסות שונים ועבודה על אתר הרס בתנאים של חוסר שינה ולילות לבנים המדמים מצב אמת.
מתבצעים תרגילים בשיתוף פעולה עם גופי החירום בישראל, מהנדסי מילואים בפיקוד העורף ויחידת הכלבנים עוקץ.
בנוסף עוברים הלוחמים הסמכת אב"כ נרחבת, במטרה לתפוס כוננות לטיפול באירוע חל"ך.
אורכו של האימון המתקדם הוא כ-3 וחצי חודשים, ובסופו מתקיים מסע כומתה של בין 22–30 ק"מ, בהתאם לסרגל המאמצים של פלוגות ההכשרה.
בתום ההכשרה עולים החיילים לגדודים ובמהלך השירות הסדיר, ניתן למתאימים יציאה לקורסים כגון:
קמ"כ חילוץ (בשונה מקורס מ"כים חי"ר אינו מעלה לרמת רובאי 08 אלא לרמת רובאי 06).
המתאימים ממשיכים לקורס קצינים בבה"ד 1, כאשר לאחר מכן חוזרים לבא"ח בזיקים ועוברים השלמה חיילית.
קורס מש"קי אוכלוסייה, קורס חובשים קרביים, קורס מדריכי אימון גופני, קורס מדריכי קרב מגע וקורס נהגים מבצעיים.
לאחר קורס מ"כים ניתן לצאת לקורס קצינים.
קציני החטיבה עוברים במגמת להב בבה"ד 1 ומבצעים השלמה לקצונה במגמת 'חנית' בבית הספר למקצועות החילוץ.
כיום לוחמי חטיבת החילוץ מבצעים תעסוקה מבצעית בעיקר ביהודה ושומרון ובגזרות הבט"ש.
במהלך התעסוקה המבצעית מבצעים לוחמי חטיבת החילוץ סיורים, מארבים, פעילויות יזומות, מעצרים ובקווים מסוימים אף מאבטחים טרמפיאדות.
מעבר לפעילות ביטחון שוטף של התעסוקה המבצעית, הגדודים תופסים גם כוננויות חילוץ, כפי שבא לידי ביטוי בזמן מבצע שומר החומות.
ביוני 2015 גדוד קדם היה לגדוד הראשון מגדודי החטיבה שתפס גזרה מבצעית.
באוגוסט 2022 קיבלה החטיבה תעודת ההערכה ממפקד אוגדת יהודה ושומרון על תרומתם לביטחון המדינה בעת מבצע שובר גלים.
בנובמבר 2023 הצטרף כוח מגדוד שחר לפעילות כוחות צוותי הקרב החטיבתיים באוגדה 162 למשימות מגוונות בהתאם למומחיותיהם ובכללן משימות סריקת מבנים ואיתור אמצעי לחימה.
כמו כן, לוחמי גדוד שחר הצטרפו ללוחמי חטיבה 460, ויחד איתם פעלו במחנה הפליטים שאטי.
בנוסף, במהלך פעילות של כוחות חטיבת הקומנדו בבית מלון בעזה, בוצעה פריצה על-ידי כוח מחטיבת החילוץ שהיה מצוות אליהם.
לאחר עבודת כוחות החילוץ, התגלתה קומה תת-קרקעית נוספת, שבה אותרו אמצעי לחימה וחומרים מודיעיניים של חמאס.
גדוד שחר הוא גדוד החילוץ וההצלה הסדיר הראשון שהוקם.
הגדוד הוקם ב-4 בספטמבר 2008, וקיבץ בתוכו את שלוש פלוגות החילוץ וההצלה "שביט" (נוסדה בנובמבר 2003), "חץ" (נוסדה במרץ 2004) ו"רותם" (נוסדה באוגוסט 2004).
ראשי התיבות של שמות הפלוגות מהוות את שמו של הגדוד.
במהלך מבצע עופרת יצוקה ומבצע צוק איתן שולבו צוותים מהגדוד בקרב הכוחות הלוחמים, כדי לסרוק מנהרות ובנוסף להוות כוח חילוץ במידת הצורך.
בשנתו הראשונה של הגדוד (בספטמבר 2009), זכה באות הצטיינות ממפקד אוגדת איו"ש.
בשנת 2022 זכה שוב הגדוד באות הצטיינות מפקד אוגדת איו"ש ליום העצמאות.
במלחמת חרבות הברזל במהלך התמרון הקרקעי ברצועת עזה, כוח מגדוד שחר הצטרף לפעילות הכוחות צוותי קרב חטיבתיים באוגדה 162 למשימות מגוונות בהתאם למומחיותיהם ובכללן משימות סריקת מבנים ואיתור אמצעי לחימה.
כמו כן, לוחמי גדוד שחר הצטרפו ללוחמי צוות קרב של חטיבה 460, ויחד איתם פעלו במרחב מחנה הפליטים שאטי.
גדוד קדם הוא הגדוד הסדיר השני שהוקם.
הגדוד הוקם ב-4 באוגוסט 2009. בגדוד שלוש פלוגות שראשי התיבות שלהן מהוות את שם הגדוד: פלוגת קרן, פלוגת דוד ופלוגת מגן.
הגדוד לקח חלק בין היתר באירוע החילוץ בפיצוץ הגז בנתניה, אירוע קריסת מבנה בעכו ובקריסת חניון הברזל בתל אביב.
במהלך מבצע צוק איתן היה הגדוד בכוננות חילוץ בגזרות בדרום הארץ לרבות בעיר באר שבע, וביצע משימות חילוץ וסיוע אזרחי.
ב-29 בפברואר 2016 חילצו לוחמי הגדוד (יחד עם לוחמי מג"ב) שני חיילים שנכנסו בשוגג למחנה הפליטים קלנדיה שמדרום לרמאללה.
הגדוד זכה למספר פרסים והצטיינויות: גדוד מצטיין אוגדת איו"ש לשנת 2014, גדוד מצטיין רמטכ"ל לשנת 2015 וגדוד מצטיין אוגדת איו"ש לשנת 2017.
גדוד תבור הוא הגדוד השלישי שהוקם.
הגדוד הוקם ב-1 בנובמבר 2012. הגדוד נקרא על שם נפת תבור שפעלה במערך הג"א ונסגרה עם הקמת פיקוד העורף.
בגדוד היו שלוש פלוגות מבצעיות שראשי התיבות שלהן היוו את שם הגדוד: פלוגת תבל, פלוגת ברק פלוגת ראם, ופלוגת הסיוע המנהלתית.
באוגוסט 2020 נוספה לגדוד פלוגה רביעית בשם ונוס.
הגדוד השתתף באירוע האסון בהר מירון ובפעולות חילוץ והצלה בחו"ל, בהם אירוע קריסת הסכר בברזיל ב-2019 בו השתלבו מפקדי הגדוד כחלק מהמשלחת הצה"לית.
ב-2023 השתתף הגדוד במבצע בית וגן במסגרת מלמת חרבות ברזל הגדוד השתתף במבצע בן עמי בלבנון.
הגדוד זכה בפרס הרמטכ"ל ליחידות מצטיינות לשנת 2019.
סיסמת הגדוד - המשימה הראשונה, האנשים תמיד.
גדוד רם הוא גדוד החילוץ וההצלה הרביעי שהוקם.
הגדוד הוקם בשנת 2012 לאחר שעבר הסבה מגדוד 66, גדוד של מערך ההגנה האווירית שהתמחה בהפעלת טילי FIM-92 סטינגר.
בשונה משאר הגדודים בחטיבה בהם ראשי התיבות של הפלוגות היוו את שם הגדוד, בגדוד רם בתחילה שמות הפלוגות היו כמו בגדודי החי"ר.
הפלוגות נקראו פלוגה ג': "גור ישאג" ופלוגה ב': "בז טורף".
בשנת 2015 הוקמה פלוגה א' בשם "אורב".
בסוף שנת 2015, שמות הפלוגות שונו לרמון, ארבל ומצדה.
במהלך מבצע צוק איתן הגדוד תפס קו בגזרת יהודה ושומרון.
לאחר מכן שהה בתעסוקת בט"ש כשנה בגבול מצרים ונבחר כמצטיין חטיבת אילת.
נוסף על כך הגדוד זכה בתואר מצטיין אוגדת איו"ש ארבע פעמים.
סיסמת הגדוד - משפחה לוחמת.
גדוד ארי הוא גדוד החילוץ וההצלה החמישי שהוקם.
הגדוד הוקם בשנת 2025, בעיצומה של מלחמת חרבות הברזל.
המספר של הגדוד - 775, משלב את ציון 77 שנים למדינת ישראל בשנת ההקמה (2025), ואת העובדה שזהו הגדוד החמישי בתוך החטיבה.
הסמל של הגדוד משלב את שלושת האלמנטים כמו בשאר הסמלים של גדודי חטיבת החילוץ - הכנף, החרב והמשולש, ובנוסף, מציג גם את האריה השואג מאנדרטת הקרב על תל חי.
הפלוגה הראשונה שתתגייס לגדוד ארי, היא מחזור אוג' 25, שתעבור בבא"ח העורף בנבי מוסא את כל שלבי ההכשרה במשך שבעה חודשים תחת פלוגת ההכשרה 'ארי'.
כשתסיים - תהפוך לפלוגה א' בגדוד החדש.
בית הספר לפיקוד ולמקצועות העורף
בית הספר לפיקוד ולמקצועות העורף בחטיבת החילוץ, הוקם בשנות ה-90 ובראשית הדרך שימש כענף הכשרות הפיקוד בבה"ד 16 בשם "ענף מפקדים".
בשנת 2016, עם הקמת החטיבה והכפפת הענף תחתיה, הוחלף שמו ל"ענף מפקדים-גדוד הפיקוד".
בשנת 2018 הוסב לבית ספר הממונה על הכשרות הפיקוד: קורס מפקדי כיתות, השלמה לקצונה - עורף, השלמה לקצונה - לחימה, הכנות לקצונה של כלל פיקוד העורף.
כמו כן התאחד עם ענף מקצועות העורף ואמון כיום גם על הכשרות מקצועות ההדרכה בניהן: חילוץ, אב"ך, חירום, מבצעים.
בנוסף, בבית הספר מתקיימות הכשרות ייחודיות כגון: טירונות שלב ב', קק"ץ שיאון, קורס מב"ר, קורסי חילוץ שונים ועוד.
תחת בית הספר מדור הכשרות האב"ך הלאומי היחיד בתחומו בצה"ל.
מדור הכשרות אב"ך מבצע הכשרות אב"ך כלל צה"ליות, ובנוסף מתקיימים קורסים והכשרות ייעודיים למפקדות הסדירות ולמפקדות המילואים, לארגוני החירום, מגיבים ראשונים וכוחות חבירים.
בנוסף, תחת בית הספר קיים מדור הכשרות חילוץ.
המדור אחראי על התמחות בעולם החילוץ וההצלה, המדור הוא המכשיר הבלעדי בחטיבה לרמת מחלץ 02 לאזרחים, כשירויות ייעודיות, הפעלת סיירת אלון ומהווה אוטוריטה מקצועית בתחום כלי החילוץ.
בנוסף, המדור מכשיר בלעדית את כלל חניכי היחצ"א לרמת מחלץ 03.
סיסמת בית הספר לפיקוד ולמקצועות העורף היא "העוז להוביל, הענווה ללמוד".
בא"ח העורף הוא בסיס ההכשרה של לוחמי החילוץ וההצלה.
בא"ח העורף הוקם בשנת 2007 והוא נמצא ליד היישוב זיקים.
שמו של הבא"ח נקרא על שם פיקוד העורף משום שהוא שייך לחטיבת החילוץ הנמצאת תחת פיקוד העורף.
בעבר הבסיס שימש כבית הספר לצליחה של חיל ההנדסה ובסמוך לו הוקם מאגר מים ששימש לאימוני צליחה.
לאחר מלחמת יום הכיפורים הוקמה במקום אנדרטה לזכר נופלי אגד הצליחה במבצע אבירי לב אשר הועברה לאחרונה לאנדרטת חיל ההנדסה בחולדה.
לאחר סגירת האגד שימש המחנה כבסיס טירונות של מערך מגל בו הוכשרו טירונים בגיוס כלל צהלי.
משנת 2007 משמש הבא"ח כבסיס ההכשרה והאימונים של חטיבת החילוץ וההדרכה.
ב-7 באוקטובר 2023 במהלך טבח שבעה באוקטובר, הותקף הבא"ח, ובקרב נהרגו רס"ן אדיר עבודי, סרן אור מוזס, סגן אדר בן סימון, סגן ינאי קמינקא, סמ"ר עומרי ניב פיירשטיין, סמ"ר עדן אלון לוי ורב"ט נריה אהרון נגרי.
יחידת חילוץ חטיבתית שמטרתה לחלץ באירועים מורכבים.
הצוות יהווה כוח ראשון באירועי חילוץ בשטח המדינה ובשטחי אויב.
ללוחמי הצוות תקן בינלאומי לחילוץ "אינסרג" .
הלוחמים אינם תופסים קווים מבצעיים אלא מתאמנים באופן שוטף ומבצעים שיתופי פעולה עם יחידות נוספות ושונות על מנת להיות מוכנים לכל תרחיש.
בעת קריסת הטריבונה בבית הכנסת בגבעת זאב, הוקפץ הצוות אל האתר ובו עזרו בחילוץ הלכודים.
שםהערות סער וילנאי מפקד הסיירת הראשון אריאל הולנדר מיכל וינוגרדוב אלון נתנאלי כרמי חרב יובל מעודדבר ששוןמפקד הסיירת הנוכחי
שםתקופת כהונההערותיורם לרדו 2013–2015 מקים הנפה הסדירה.
לימים ראש מטה פיקוד העורףיאיר ברקת 2015–2018 לימים קצין משטרה צבאית ראשייוסי פינטו 2018–2020 לימים נספח צה"ל ביווןשלומי בן מוחה 2020–2022 לימים מפקד מפקדת אלוןאלעד אדרי מאי 2022 – אוגוסט 2024 מפקד החטיבה במלחמת חרבות ברזל, לימים ראש מטה פיקוד העורףשלומי בן יאיראוגוסט 2024 – הווהמפקד החטיבה הנוכחי
משולש כחול הוא הסמל הבינלאומי לחילוץ.
חרב ועלה זית הם סמלה של "ההגנה", וחלק מסמלו של צה"ל.
החרב מייצגת את המלחמה, בעוד שענף הזית מסמל את הכמיהה לשלום.
הצהוב מסמל את כשירות החטיבה לטיפול באירוע נשק להשמדה המונית (אטומי, ביולוגי וכימי).
הכתום – המזוהה בעולם עם כוחות החילוץ וההצלה – מסמל את מומחיות החטיבה בחילוץ.
החרב - סמל צה"ל, המשולש - המייצג את אוכלוסיית המדינה ואזרחיה.
הידיים במרכז מציגות את רגע החילוץ - אתה תופס את מי שאתה מחלץ ביד, ברגע שאתה מוצא לכוד אתה אף פעם לא עוזב אותו.
אירועי חילוץ בישראל ובעולם שחטיבת החילוץ לקחה בהם חלק
רעידת אדמה בארמניה - 1988
ב-7 בדצמבר 1988 התרחשה רעידת אדמה בארמניה, בה חצי מיליון אנשים איבדו את בתיהם ו-25,000 אנשים נהרגו.
יחידת החילוץ הארצית (יחצ"א) נשלחה לביצוע עבודות חילוץ והצלת חיים ועבדה באתרי ההרס השונים כ-12 ימים.
פיצוץ בניין מוסדות היהודים בארגנטינה - 1994
ב-18 ביולי 1994 טרוריסט לבנוני פוצץ מטען נפץ במשקל 400 ק"ג שהוטמן במכונית תופת ליד בניין הקהילה היהודית בבואנוס איירס בירת ארגנטינה.
לאחר הפיצוץ קרסה חזית הבניין ואף נוצר מכתש גדול בכביש.
בעקבות הפיצוץ נפצעו כ-330 אנשים ו-85 אנשים נוספים נהרגו.
פיגוע זה נחשב לאחד הפיגועים הגדולים והקשים ביותר שבוצעו על אדמת ארגנטינה.
המשלחת לארגנטינה כללה בתוכה 30 קצינים ומחלצים מהיחצ"א ועוד 7 קצינים מבה"ד 16. למשלחת לקח שבעה ימים לסיים את העבודה באתר ההרס.
פיצוץ מכונית תופת ליד שגרירות ארצות הברית בקניה - 1998
ב־7 באוגוסט 1998, התפוצצה מכונית תופת ליד שגרירות ארצות הברית בניירובי בירת קניה.
כתוצאה מהפיצוץ קרס בניין משרדים סמוך שבו היה גם בנק.
בעקבות הפיצוץ בניין משרדים במוך בן שש קומות קרס ומההדף התנפצו גם החלונות של הבניינים הסמוכים.
בתחילת העבודה באתר ההרס, מספר הנעדרים עמד על למעלה מ-100 אנשים.
בעקבות הפיגוע נהרגו כ-213 אנשים ולמעלה מ-4,500 נוספים.
למשלחת יצאו 3 פלוגות שכל אחת מנתה כ-60 מחלצים.
מבצע "חבל הצלה" בטורקיה, רעידת אדמה - 1999
ב־17 באוגוסט 1999 פקדה את טורקיה רעידת אדמה חזקה שבעקבותיה נפצעו מאות אלפי אנשים ועשרות אלפי אנשים נוספים שנהרגו תחת ההריסות.
כוח היחצ"א הוקפץ לסייע לצבא הטורקי במשימת איתור וחילוץ לכודים.
היעד הראשון של היחצ"א היה בסיס צבאי של חיל הים הטורקי בגולצ'וק.
בזמן רעידת האדמה התנהל בבסיס כנס קצינים בכירים של חיל הים הטורקי.
המשמעות הייתה שבעקבות הקריסה נפלה שרשרת הפיקוד של חיל הים הטורקי, ולכן אירוע זה קיבל עדיפות מבחינת הצבא הטורקי והוגדר כמשימה ראשונה של היחצ"א בטורקיה.
בהמשך פעלה היחצ"א מחוץ לבסיס חיל הים בגולצ'וק וכן בערים יאלובה צ'נרצ'יק.
על מבצע החילוץ בטורקיה פיקד אלוף גבי אופיר.
המשלחת פעלה בטורקיה לאורך שבוע ובמהלכו חילצה כ-180 גופות לכודים ו-12 לכודים חיים, שהאחרון שבהם היה ילד בן שלוש שחולץ לאחר שבעה ימים שבהם היה לכוד בהריסות ביתו.
מבצע "אחוות העמים" בטורקיה, רעידת אדמה - 1999
ב־12 בנובמבר 1999 התרחשה בצפון-מערב טורקיה רעידת אדמה בעוצמה 7.2 בסולם ריכטר.
שלושה חודשים קודם לכן התרחשה רעידת אדמה נוספת בטורקיה, הפגיעה העיקרית הייתה בערים בולו ודוזג'ה שנפגעו גם ברעידת האדמה הקודמת שהתרחשה בהפרש של שלושה חודשים.
הכוח הראשון הצה"לי הראשון היה משלחת של פיקוד העורף, ולאחריהם יצאו גם שאר הכוחות בשלושה מטוסים של חיל-האוויר.
ב־13 בנובמבר פעלו כ-250 מחלצים ישראלים בשלושה אתרים בדוזג'ה.
ב־14 בנובמבר הצטרפו אליהם כ-100 רופאים ואחיות שהביאו עמם בית חולים שדה.
המשלחת הורכבה ברובה מאנשי בה"ד 16 ומאנשי מילואים של היחצ"א.
המשלחת עבדה באתרים השונים כשבעה ימים שבסיומם היה חילצה ניצולה חיה אחת ו-22 גופות.
פיצוץ מכונית תופת במלון טאבה, מצרים - 2004
ב-7 באוקטובר 2004 בוצעו מתקפות טרור על ידי שימוש בשלוש מכוניות תופת בשניים ממוקדי התיירות הישראליים המרכזיים בסיני.
ההתקפה הראשונה החלה כאשר מכונית תופת חדרה לתוך מלון הילטון טאבה והתפוצצה ליד הלובי של המלון.
בשעת המתקפה הלובי היה גדוש במטיילים, חלק ניכר מהם מישראל.
הפיצוץ גרם לעשר מקומותיו של המלון לקרוס ובנוסף גרם ל-34 הרוגים ו-171 פצועים.
המשלחת למצרים כללה כ-70 מחלצים.
ב-26 בדצמבר 2004 התרחשה רעידת האדמה השלישית בעוצמתה שנמדדה בעולם ואחת מהקטלניות ביותר, בעוצמה של 9.1 בסולם ריכטר.
רעידת אדמה זו התרחשה באוקיינוס ההודי, ועוררה גלי צונאמי עצומים שפגעו בכלל האיים וערי החוף באוקיינוס ההודי.
על פי ההערכות, גלי הצונאמי גבו את חייהם של מעל 280 אלף בני אדם, פצעו רבבות אחרים, והתירו אחריהם הרס וחורבן רב בכל מקום בו פגעו.
למעלה מחצי מיליון בני אדם נותרו ללא קורת גג.
מדינת ישראל קיבלה החלטה לשלוח משלחות חילוץ למדינות השונות שנפגעו וביניהן גם לסרי לנקה.
המשלחת כללה בתוכה אנשי סיוע הומניטרי בכלי ציוד הומניטרי, אנשי רפואה, נציגים ממשרד החוץ ומפיקוד העורף.
מטוס המטען של המשלחת כלל בתוכו ציוד רפואי, מזון, מים, שמיכות וסה"כ 82 טון של ציוד סיוע למדינה הפגועה.
מבצע "קצה העולם" רעידת אדמה בהאיטי - 2010
ב-12 בינואר 2010 הכתה באי היספניולה שבהאיטי רעידת אדמה בעוצמה 7.2 בסולם ריכטר.
האיטי ספגה פגיעות קשות הן מבחינה כלכלית הן מבחינת הפגיעה הישירה באוכלוסייה.
רעידת האדמה פגעה קשות באוכלוסיית האיטי וגרמה ל-230 אלף הרוגים, 300 אלף פצועים ועוד כ-3 מיליון אנשים מחוסרי בית.
רעידת האדמה הותירה את האיטי ללא מבני ממשל וללא ממשלה מתפקדת, שדה התעופה קרס ולא היה מי שיתפעל או יקלוט את בית החולים.